section_heading: Životopis
paragraph_text: Godine 1964. završio je koprivničku gimnaziju i upisao Akademiju likovnih umjetnosti u Zagrebu. Kroz studij se intenzivno amaterski bavi kazalištem kao glumac, redatelj, glazbeni izvođač, pantomimičar. 1968. postaje suradnik u Majstorskoj radionici Krste Hegedušića, gdje ostaje do 1973., kad postaje asistent na ALU, gdje i danas radi kao redovni profesor i obnaša dužnost dekana. Od sedamdesetih godina intenzivnije se bavi scenografijom i kostimografijom, i do danas ima više od 130 predstava, a i kao redatelj postavio je 1996. u HNK Ivana pl. Zajca operu "Rigoletto" koja je dobila niz nagrada i priznanja. U svom slikarskom opusu izlagao je na niz kolektivnih i šezdesetak samostalnih izložbi u zemlji i inozemstvu, za što je takoder dobio niz nagrada i priznanja.